cyanic-selkie/wikianc huggingface dataset:
Storie de Tarde
'U Regne d'Itaglie
''"Questa notte, dopo un temporale durato parecchie ore, con lampi, tuoni, fulmini ed acqua torrenziale, il livello del mar Piccolo si è elevato di quasi 3 metri. Quindi tutta la Piazza Grande e Via Garibaldi, le case e le botteghe a piano terreno sono rimaste inondante a più di un metro sott'acqua. In piazza e la su indicata via si eseguiva il salvataggio per mezzo di barche. Ma i danni sono stati moltissimi. La violenza della corrente che si riversava con impeto indicibile, dall'uno all'altro mare, ha completamente abbattuto il gran Ponte di Napoli, e la Cittadella, battuta alla base dalla violenza dell'acqua, minaccia rovina, sicché si è dovuto ordinare l'immediato sgombero di tutti gli abitanti. Anche Porta Lecce è pericolante e s'è impedito il passaggio delle persone. Questo improvviso disastro ha gettato la città nella desolazione. Pare vi siano parecchie vittime. Pare che le sciaie delle ostriche e delle cozze abbiano immensamente sofferto, se pur non sono state distrutte totalmente. Tutti i terreni circostanti al mar Piccolo sono devastati, inondati, irriconoscibili. Quanta sventura! Quanta miseria che si prepara! La Giunta si è costituita in permanenza. Un servizio di barche è stato organizzato dalla batteria Carducci alla Stazione. Si provvede a togliere l'acqua da Via Garibaldi per mezzo di pompe atteso l'altezza del livello del mare le cui acque rigurgitano dalle chiaviche e dai pozzi all'interno delle case. A memoria d'uomo non si ricorda un fatto simile, il quale dimostra o che le leggi della natura si sono alterate o che l'anno 1883 sia destinato a rimanere nella storia col nome di nefasto."''.
Amsterdam
Stradère
Assaje stradère tènene 'nzeccate 'nu munne de piste ciclabbele e rastrelliere pe' ppoggià 'a biceclette sonde spannùte da totte le vanne jndr'â cetata.
Motte e bandiere
'U motte ufficiale d'a cetate jè Heldhaftig, Vastberaden, Barmhartig (valorose, decise, misericordiose). Le ttrède croce de Sand'Andrea sus 'a bandiere sonde associate a quèste ttrède parole, pure ce sijane trasùte jndr'â ll'ause rrète ad 'u motte.
Carrêscie pubbleche
'Na linee nôve de metropuletane oriendate da nord a sud jè n'vije de quagghiamènde.
Formazione universetarije
'A sove accademie de arte muderne, De Rietveld Academie pigghie 'u nome da ll'architette Gerrit Rietveld e tène 'na bbuène reputazione 'ndernazionale.
Amsterdam tène doje prengepále universetate, l'Universetate de Amsterdam (Universiteit van Amsterdam o UvA) e 'a Franghe Universetate (Vrije Universiteit o VU), canosciute d'apprìme cumme Franghe Universetate Protestande.
Storie de Tarde
Le origgene
"Dove è ora campagna, lì fu la capitale della Magna Grecia; dove è Taranto, là sorgeva una rocca ardita; tu Quinto Fabio Massimo, voi Goti e Saraceni non gloriatevi. Distruggeste crudelmente la città, ma potevate annullare le sue delizie, lo straordinario spettacolo della natura?"
'U Regne d'Itaglie
Cu 'u retorne de le Borbone, ca non ge le attribbuirene maje 'a 'mbortanze ca meritave, Tarde canuscìe arrete 'nu periode luènghe de abbandone, 'mbonde a quanne le truppe de Gesèppe Garibaldi 'a occuparene jndr'à 'u 1860.
Amsterdam
Vite culturale
Funnate a ll'inizie d'u XVII sèchele, l'Hortus Botanicus de Amsterdam jè une de le sciardìne botaneche cchiù andìche d'u munne, cu assaje specie andìche e rare.
Quidde ca se mange
Putéje ca vennene panèdde granne assaje ed ogne specie de dôce sonde spannùte pe' totte 'u cendre ('nfatte Sanzeni hé paragunate Amsterdam a 'nu gegandesche "Dôce e Salate").
Storie de Tarde
'U Regne de Napule
'U 10 aguste 1497 avenìe 'ngoronate Re de Napule Ferediche I, ma le ostilità ripigghiarene da vanne de Ferdinando II de Aragona e de Luigge XII de Frange, forte d'u Trattate de Granada stipulate segretamende 'mbrà spagnule e frangise a le danne de le Aragonise l'11 novemmre 1500, 'u vederene costrette a fuscè in Frange jndr'à 'u settemmre d'u 1501, lassanne le responsabbiletà d'u regne a 'u figghie appene dodicenne Ferdinando, pringipe vicarie e duche de Calavrie. 'U 1° marze 1502, pure cu 'u tendative de organizzà 'na difese da 'u castelle d'a cetate, quiste avere cedute a l'assedie de le uemmene capitanate da 'u generale Consalvo de Cordova  ' u Gran Capitane, ca guidò l'invasione d'u regne da 'u sud d'a penisole apprisse ca avere supranate le resistenze de le Aragonise in Calavrie e jndr'à Lucanie. 'A popolazzione se arrennìe a condizione de lassà libbere 'u pringipe aragonese uagnone, ma le spagnule non ge mandenerene 'a promesse fatte sus a l'Ostia consacrate e 'u mannarene invece priggioniere in Spagne, ospite forzate de Ferdinando II d'Aragona.
Amsterdam
Storie
'A prime uerre mondiale no g'hé purtate squasciamènde piccè le Pajèsere Vasce rumasere neutrale. 'U commerce e le 'ndustrie honne sufferte comungue le conseguenze de 'na Europe scassate.
Storie de Tarde
Le uerre condre a Rome
Tarde, pe resistere a 'a putenze de Rome, s'alleò cu Pirro, Re de l'Epiro e nepote de Alessandre Magne, 'u quale mannò 'u luechetenende sue, Milone, cu 'n'esercite de cchiù o mene 30.000 uemmene e 20 elefande, obbliganne le Tarandine valide a arruolarse.
Amsterdam
Sport
Jndr'ô 2010 hé ospitate 'a tappe d'apirture d'u Scìre d'Itaglie de ciclisme cu 'a cronometre 'ndividuale ce jè state vinde da lle 'nglese Bradley Wiggins. S'hà ddà dìce pure ca hé ospitate 'a partenze d'a seconne e d'a terze tappe spicciate cchiù nnande respettevamènde a Utrecht e Middelburg.
Storie de Tarde
'U dominie bizzandine
L'inizie d'u IX sechele avenìe caratterizzate da le lotte 'nderne ca indebbolirene 'u potere longobbarde. Jndr'à 'u 840 'nu pringipe longobbarde de Benevento avenìe tenute priggioniere a Tarde, ma certe sostenitore sue 'u libberarene, 'u repurtarene a Benevento e 'u proclamarene pringipe. Jndr'à 'u mendre le Saracene riuscirene a pigghià 'u condrolle d'a cetate, istituenne 'n'emirate e ca se attivò pe 'nu quarandennie, e trasformannele jndr'à 'na 'mbortande base navale e militare d'a quale partirene assaije vote nave careche de priggionire destinate a 'u mercate de le schiave. Jndr'à 'u corse d'u stesse anne, 'na flotte veneziane comboste da 60 nave a 'u slde d'u 'mberatore Teofilo II de Bisanzie, avenìe sconfitte jndr'à 'u Gurfe de Tarde da 'a flotte saracene, 'a quale riuscì a 'nghianà l'Adriateche saccheggianne le cetate costiere. Jndr'à 'u 850 quattre culonne saracene partirene da Tarde e Bari pe saccheggià Calavrie, Campania, Pugghie, Molise e Abbruzze. Angore, jndr'à l'anne 854, da Tarde partìe 'na spedizione guidate da ʿAbbās ibn Fāʾid ca saccheggiò 'a Provinge de Salerno. jndr'à 'u 871 e cchiù nnande jndr'à 'u 875, Tarde ospitò le truppe saracene destinate a 'u sacchegge d'a Campania e d'a Pugghie.
Amsterdam
Stradère
Pure ce no ge sonde cchiù comunemènde ausate cumme jndr'ô passate, pure le canale ca attraversane 'u cendre cettadine rappresendane 'na 'mbortande vije de carrêscie. Grazzie a quiste Amsterdam s'ète ppegghiáte 'u nnumenative de "Venezia d'u nord". Se iacchijene assaje sckife chiamate "canal bus" ca fàcene tour jndr'â lle luèche cchiù 'mbortande de Amsterdam acchijate sus a lle canale.
Vite culturale
Amsterdam jè canosciute pure pe' essere une de le prengepále cendre museale d'Europe. Oltre a le musèe de cui avìme parlate d'apprìme, ad Amsterdam se iacchiene 'ô Stedelijk Museum (dedecate a ll'arte de ôsce a die), 'u Musèe Storeche Cettadine, 'u Musèe Ebraiche, 'u Musèe Nauteche (Nederlands Scheepvaartmuseum), 'a sede olannese d'u "Musèe de le Cere" de Madame Tussaud, 'u Musèe Andropologgeche e Tropecale (Tropenmuseum), 'u Musèe d'a Resistenze, ed otre angore. 'Mbrà lle otre istituzione se cundane 'u Conzervatorije Sweelinck, 'u Theatre Group Amsterdam ed 'u National Dance Theatre.
Storie de Tarde
Le origgene
'Notra leggende, comblemendare, cunde d'a nascite d'a cetate resalenne a cchiù o mene 2000 anne apprime de Criste, a opere de Taras, une de le figghie de Poseidone. Taras pare ca arrevò jndr'à sta reggione cu 'na flotte, arrevanne vecine 'nu corse d'acque ca pò da jidde stesse avera pigghiate 'u nome: 'u fiume Tara. Sembre seconde sta leggende, Taras pare ca avere 'nzippate 'na cetate ca jidde dedicò a 'a mamese Satyria o 'a mugghiera soje Satureia e ca chiamò allore Saturo.
Amsterdam
'Ndroduzione
'A cetata se iacchie jndr'â Ranstad Holland e jè amministrate no sulamènde da 'u sinnache e da 'u conziglie comunale cendrale (Centraal [Stads]Bestuur) me jè pure scucchiáte jndre sètte vanne cettadine/circoscrizione (Stadsdelen), ca tènene le lòre proprije conzigle (Stadsdeelraad). Totte le decisione d'u luèche sonde ppegghiàte da quiste conzigle circoscrizionale e sule le cchiù 'mbortande decisione 'mbrastrutturale sonde delegate a ll'amministrazione prengepále. Oltre ad 'u cendre d'a cetata (Centrum), 'a municipaletata combrenne le seguende circoscrizione: Noord, West, Nieuw-West, Zuid, Oost e Zuidoost. 'Ô Zuidoost combrenne 'u quartiere canosciute cumme Bijlmer, ('ndruche pure Disastre de Bijlmer). Amsterdam Noord jè scucchiáte d'a vanne rumanènde d'a cetata d'a vije d'acque, 'u Canale d'u Mare d'u Nord.
Storie
Ll'anne novande fùrene anne de boom economeche. 'U vècchije cendre storeche ha state quase combletamènde restaurate e assaje 'mbrastrutture avènere spicciate. Jndr'ô 1995 'u guverne nazionale hé proposte 'a ccrejazione de 'na "provinge cettadine", combrennènde Amsterdam e le cetate 'nzeccate. 'A popolazzione ha respinde l'idee jndre 'nu referendum. L'opposizione non g'ère tande condre 'a provinge cettadine, me condre 'ô scucchiamènde d'a cetata jndre vanne. Nnande 'u referendum 'a proposte avène archiviate, me a accumenzanne da 'u 1995 quacche vanne d'a cetata devendarene comungue cchiù autonome, e alcune cetate 'nzeccate sonde state 'nglobbate da Amsterdam, sije polìtecamènde ca economecamènde. Jndre 'nu certe senze 'a provinge s'ète ccrejète comungue, sutte 'a forme de "Granne Amsterdam".
Storie de Tarde
'U Regne d'Itaglie
Avere state jndr'à 'u periode napoleneche e, grazie a l'opere de Gesèppe Bonaparte e de Giuacchine Murat, ca 'a cetate repigghiò 'mbortanze marittime e militare. Jndr'à 'u 1806, Napoleone Bonaparte istituì 'u Ducate de Tarde, ca combrendeve Tarde, Ceglie Messapeche, Vurtàgghie, Leporano, Ostuni, Carovigno, San Vito de le Normanne, Sava, Orie e Frangaville Fundane. Avenere 'nfatte costruite caserme nuève e fortificaziune, cumme 'u Forte de Laclos sus a l'Isole de San Paolo.
'U Regne de Napule
Jndr'à chidde anne le fortificaziune d'a cetate sonde in comblete state de abbannone: sulamende infatte jndr'à 'u 1755 se accumenzò a reparà 'u Castelle Aragonese, mendre jndr'à 'u fossate ca se estenneve da 'a Torre Sand'Angele a 'a Torre d'a Bandiera, se facìe 'nu giardine cu arvule da frutte.
Amsterdam
Storie
Duranne 'a seconne uerre mondiale le truppe tedesche occuparene 'a cetata accumenzanne da 'u 15 másce 1940 e deportarone quase 100.000 ebree, facènne quase ccu sparèscere 'a comunetate lòre. Anna Frank jève une de lòre. Rrète 'a uerre, Amsterdam jève 'u cendre cchiù 'mbortande p'u commerce de le diamande. P'u fatte ca 'stù commerce jève p'a cchiù granna vanne jndr'â lle mane de affariste e sciojellière ebree, jidde ète sparisciute. Ôsce Amsterdam tène angore 'nu puèste jndr'ô commerce de le diamande, me 'u puèste suve de cendre mondiale jè state ppegghiáte d'a cetata de Anversa jndr'ô Belge.
Vite culturale
Amsterdam jè 'u cendre culturale de le Pajèsere Vasce, cu 'na granna attivitata jndr'â lle arte, jndr'â danze, jndr'â musèche e jndr'ô tiatre. 'A Concertgebouw, sale da cungerte famuse jndr'ô munne, jè sede d'a Royal Concertgebouw Orchestra. 'U Muziektheater jè 'nu nuève (1986) tiatre lireche, acchiate jndre 'nu edifice chiamate Stopera 'nzieme ad 'u municipie de nnanze a ll'Amstel. Jè sede d'a De Nederlandse Opera e d'a combagnie nazionale de danze. N'otre tiatre famuse assaje jè 'u Carré, pure jidde acchiate sus a ll'Amstel.
Storie de Tarde
Le origgene
Falanto se mettìe in viagge, 'mbonde a quanne arrevò vicine 'a foce d'u fiume Tara. Pigghiate suènne sus 'a vendre d'a mugghiere, jedde accumenzò a chiangere ca non ge sa spicciave cchiù, repenzanne a 'u response scure de l'Oracole e a le difficoltà sopportate, vagnanne cu le lacrime sue 'a facce d'u marite. L'oracole s'avere avverate, 'na chiogge avere cadute 'mbacce 'a Falanto da 'u ciele serene: le lacrime d'a mugghiere Ethra.
Le uerre condre a Rome
Le sconfitte de Pirro averene state sta vote assaije cchiù forte rispette a 'u passate, tande ca apprisse 'a disfatte de Malevento se ritirò in Grecie (addò murìe 'nu picche cchiù tarde), lassanne a Tarde 'na guarniggione piccinne cumandate da Milone.
Le uerre mundiale
'U 2 sciugne 1946 nascìe 'a Repubbleche Tagliàne e jndr'à l'anne successive Tarde accumenzò a affermarse cumme 'mbortande cendre industriale e commerciale grazie a 'a posiziona strateggeche soje jndr'à 'u mare Mediterranèe, senze però abbandunà l'andiche vocazione marinareche e militare.
'U Regne d'Itaglie
'U 9 settemmre 1827, 'n'alluvione facìe 'nu sbuènne de danne a 'nu sacche de case e a le mure ca avvrazzavane 'a cetate, allaganne le cambagne atturne e trascinanne a mare 'ndere armende, distruggenne tutte le 'nzediaminde de cozze d'u mare Piccele e causanne 'na longa carestie.
'U seconde dopeuerre
'U 9 abbrile 1993, 'a frazione de Statte se separò da Tarde, devendanne comune autonome e mandenenne le confine d'a circoscriziona precedende.
Jndr'à 'u 1965 avenìe inaugurate da 'u Presedente d'a Repubbleche Gesèppe Saragat 'u IV cendre siderurgeche "Italsider", une de le cchiù granne comblesse industriale pa lavorazione de l'acciaie jndr'à l'Europe. Grazie a sta nova realtà 'ndustriale, 'mbrà 'u 1961 e 'u 1971, 'a cetate facìe reggistrà 'nu salde migratorie pratecamende nulle e 'n'aumende d'a popolazzione pare a 'u 9,1%. Cchiù o mene 30.000 agricoltore lassarene le cambagne pe addevendà operaie d'a granne industrie o de l'indotte. 'U reddite procapite avìe 'n'aumende d'u 274%.
Amsterdam
Vite culturale
Tande assaje jndr'ô cendre cettadine sonde pure le gallerije d'arte prevate.
Storie de Tarde
'U seconde dopeuerre
Cu 'a condrattazione aziendale e nazionale de le metalmeccanece, avenìe costituite jndr'à l'anne settande 'nu funne destinate a intervende pubblece e chiamate "salarie sociale", sovvenzionate cu l'1% de le salarie e de le stipendie. Se facerene grazie a stu fatte, granne pruggette quale 'a 'ndroduzione de le trasporte extraurbane pe le pendolare, 'a realizzazzione de le asile nide e de le scole materne comunale, 'a ccrejazione d'u cendre de iggiene ambiendale e de microcitemie, eppure l'aperture d'u Spedale "[[San Gesèppe Moscati]".
Jndr'à 'u mese de luglie 2007, 'a riduzione de l'erogazione de acque da le fonde de l'Irpinia conseguende a le scarse piogge e nevicate de l'inverne passate, averene provocate jndr'à cetate 'na emergenze idriche cu 'nu sacche de ripercussione sus a l'economije commerciale cetadine.
Amsterdam
Vite culturale
L'Istitute 'Ndernazionale de Storie Sociale de Amsterdam jè une de ll'istituzione de recerche e documendazione d'a storie sociale cchiù granne d'u munne, specialmènde pe' quanne arreguarde 'a storie d'u movimènde fatijature.
Storie de Tarde
'U dominie bizzandine
Jndr'à 'u 977 Tarde subbìe 'notra vote l'attacche de le Saracene, guidate da Abū l-Qāsim ʿAlī ca spugghiò 'a cetate e facìe 'nu sbuènne de priggionire, asckuanne diverse quartire. Jndr'à 'u 982 Tarde facìe 'a base de partenze de l'esercite 'mberiale guidate da Ottone II, ca avenìe pò sconfitte da le Saracene de Abū l-Qāsim ʿAlī jndr'à battagghie de Cape Colonne. Verse 'a fine d'a primavere d'u 1042 sbarcò Giorgie Maniace, mannate da 'u 'mberatore bizzandine Michele V Calafato pe reconguistà le terre pugghiese perdute apprime; aqquà riorganizzò le truppe sue apprime de repartì pe l'Oriende, apprisse ca s'avere ribbellate a 'u 'mberatore nuève Costantino IX Monomaco.
Amsterdam
Crimine e prubbleme d'a suggetate
'U comune de Amsterdam hé 'ngorse 'nu programme pe' fàce devendà 'u quartiere "a luce russe" cchiù secure, basate sus a ll'accattamènde de locale ed otre proprietate destenate ad attivitate cremenale pe' lle cangià co' attivitate commerciale legale. Quiste hé fatte devendà picche-picchie mègghie 'a percezione d'a securezze jndr'â lle urteme anne.
Storie
'U XVIII e 'u XIX sèchele honne 'ndrucate 'na scése jndr'â prosperetate de Amsterdam. Le uerre condre 'a Gran Bretagne e 'a Frange honne misse jndre 'nu granne casine 'a cetata e 'u commerce s'ète spuèste verse Londre.
Storie de Tarde
L'età ellenisteche
Atturne a 'u 500 n.C. 'a cetate ere guvernate da 'n'istitute de tipe monarcheche. Se sape infatte de 'nu re tiranne de nome Aristofilide e 'na conflittualità politeche tale da provocà 'nu numere granne de esule.
Amsterdam
Motte e bandiere
'Na tradizione popolare colleghe le ttréde X a lle ttréde perichele ca se iacchievane sus 'a cetata: l'acque, 'u fuèche e 'a pestilenze. 'A bandiere jè solitamènde oriendate cu le strisce russe-gnure-russe n'senze verticale.
Carrêscie pubbleche
Amsterdam tène assaje sisteme de carrêscie pubbleche cettadine, gestite d'a Gemeentelijk Vervoer Bedrijf (GVB):
Storie de Tarde
'U seconde dopeuerre
'U 25 sciugne 2004 avenìe inaugurate jndr'à 'u mare Granne 'a nova Stazione Navale d'a Marina Militare Tagliàne, ca tène pure infrastrutture d'a NATO. 'U 18 ottommre 2006 avenìe dichiarate ufficialmende 'u disseste finanziarie d'u Comune de Tarde, cu 'a giunde comunale guidate da 'u sinnache Rossana Di Bello. Le rascke accertate arrivane inizialmende a 357.356.434 miliune de euro, ma jndr'à 'u mese de marze 2007, 'u cape d'a commissione de liquidazione d'u Comune, Frangische Boccia, dichiare 'na cifre ca arrive a 637 miliune de euro e ca effetivamende face addevendà 'u buche de ualance 'u cchiù granne d'Itaglie.
Amsterdam
Scucchiamènde amministrative
Da 'u 1º másce 2010 'a cetata jè scucchiáte jndre 7 destritte (jndr'ô olannese stadsdelen):
Storie de Tarde
'U Regne de Napule
Cu 'a perdite de l'indipendenze d'u Regne de Napule, Tarde seguì le sorte de totte l'Itaglie Meridionale, cadenne sotte a 'u dominie spagnole e divendanne cetate demaniale. Pure ce mangavene le funne, se decedìe de fortificà 'a cetate, invece lunghe 'a coste d'u Mare Granne se costruirene 'nu sbuènne de torre de avvistamende.
'U Pringipate de Tarde
Jndr'à 'u 1266 Manfredi avenìe sconfitte duranne 'a Battagghie de Benevento da Carlo I d'Angiò, 'a cetate passò allore a le frangise e avenìe affidate a 'u pringipe Filippo I d'Angiò. A st'urteme s'adda dà 'u sveluppe d'a cetate de Martina Franghe (TA) jndr'à le prime anne d'u trecinde: infatte allariò 'u villagge de profughe tarandine nate jndr'à 'u X sechele cu 'u nome de San Martine, congedenne deritte e franchigge a chidde ca avessere sciute a iavetarle.
'U dominie bizzandine
Jndr'à primavere d'u 663 'u basileus Costande II Eraclio sbarcò a Tarde cu 'na flotte e, strazzò a le Longobbarde 'a cetate, le Murge, 'u Salende, e 'u Gargane. Turnate 'u 'Mberatore a Costandinopoli, le Longobbarde repigghiarene 'a uerre, apprime cu 'u duche Grimoaldo e pò cu 'u figghie Garibaldo, ca jndr'à 'u 686 reconguistò Tarde e Brinnese. Atturne a l'anne 700 accumenzarene le scorrerie de le Berbere, ca onne durà 'mbonde a l'anne 1000.
Amsterdam
Sport
Amsterdam jè 'a cetata de ll'Ajax, 'na squadre de ballone d'u cambionate olannese ce hé vinde quàtte vôte 'a Coppe de le Cambione e doje vôte 'a Coppe 'Ndercontinendale. Jndr'â metate de lle anne novande hé lassate 'u vècchije Ajax Stadion De Meer ccu se spuèste jndr'â ll'Amsterdam ArenA, acchijate jndr'â vanne sud-est d'a cetata.
Andonie Vivaldi
'A museche de Vivaldi
Vivaldi.jpg)
Le urteme anne e 'a morte
'U 28 luglie avenìe brucate jndr'à 'na fossa comune a 'u Spitaller Gottsacker de Vienne ('a supposizione seconde 'a quale 'u uagnone Franz Joseph Haydn avère candate jndr'à 'u core duranne 'u brucamende de Vivaldi ha state pruvate cumme fause). 'U luèche d'u brucamende de Vivaldi stè a fianghe d'a Karlskirche de Vienne, jndr'à l'area de 'n'istitute tecniche. 'A case addò vevìe duranne 'u breve periode viennese avenìe scettate 'nderre e a 'u poste sue ste osce a die l'Hotel Sacher. Targhe pa memoria sohe onne state mise jndr'à tutte e doje le poste, cumme pure sonde presende 'na "Vivaldi star" jndr'à Musikmeile viennese e 'nu monumende jndr'à Rooseveltsplatz. Scalugnate 'u stesse, pure 'a museca soje avenìe mise da parte, addò remanìe fine a quase 'a metà d'u XX sechele.
Imbresarie d'opere a 'u Sand'Angele
Cumme rappresendande cchiù in viste d'u moderne stile operisteche, Vivaldi ha state une de le bersaglie d'u pamphlet satiriche Il teatro alla moda, pubblecate anonime jndr'à 'u 1720 ma se sape ca avère state scritte da 'u museciste e letterate Benedìtte Marcello. Benedìtte Marcello, patrizio e maggistrate veneziane, eppure museciste stimante da 'nu sacche de condemboranèe sue (ingluse Johann Sebastian Bach), ere 'nu sostenitore de 'na visione aristocrateche e elitarie d'a museche, e ere picche ingline a apprezzà le aspette cchiù "popolare" d'a produzione operisteche de l'epoca soje. L'uneche referimende esplicite a Vivaldi jndr'à 'u Teatro alla moda, tra l'otre, jè scunnute jndr'à 'u frondespizie, addò 'na serie de anagramme sconnene le nome de personagge assaije famose a l'epoche: 'mbrà chiste, "ALDIVIVA" se referisce chiaramende a Vivaldi.
L'attività jndr'à 'u Spedale d'a Pietà
Jndr'à l'auste d'u 1704 'u stipendie sue avenìe purtate a 100 ducate, purcé aggiungìe pure 'a posizione de insegnante de viole a l'inglese e jndr'à 'u 1705 recevìe l'ingareche d'a combosizione e de l'esecuzione de le congerte, cu 'nu salarie aumendate a 150 ducate a l'anne - somme assaije modeste, a 'a quale se aggiungeve 'a remunerazione de le messe quotidiane ditte pa Pietà o pe le famigghie patrizie ricche.
Imbresarie d'opere a 'u Sand'Angele
Jndr'à 'u stesse frondespizie jè rappresendate 'nu gruppe de personagge sus a 'na peata, e 'a figurette alate ca indosse 'nu cappidde da prevete e sone 'u cioline pò essere ca jè 'na carecature de Vivaldi. Pu reste, l'opere se propone de criticà e ridicolizzà aspette d'u tiatre musecale ca erene estremamende diffuse a l'epoche (cumme attestate, pe esembie, da le Memorie de Carlo Goldoni e non ge sonde specificamende reconducebbele a l'attività de Vivaldi.
- Andonie Vivaldi, sus a 'u manoscritte de 'n'arie de l ' Orlando finto pazzo
Cataloghe de le opere
'U cataloghe de le opere de Vivaldi jè particolarmende larie e comblesse. 'A granna fame da quale godette jndr'à totte Europe purtò a 'a dispersione de le manoscritte sue 'mbonde a l'anghele cchiù lundane d'u vecchie condinende. Non g'è allore rare ca, in seguite a 'u reordine de le collezziune de manoscritte de 'na bibblioteche se rindraccene combosiziune scanusciute de le quale s'avere perse notizie da sechele, cumme accadute recendemende a Dresda.
L'infanzie
Quanne Andonie tenève dece anne avere state indirizzate verse 'a vite ecclesiasteche frequendanne 'a scole d'a parrocchia soje, stu fatte de conseguenze a 'a volondà d'a mamese ca 'u sciurne d'a nascite de Andonie, vedenne le condiziune de salute d'u figghie sue, facìe 'a promesse ca ce avesse cambate avesse devendate sacerdote. Da stu mumende in poi non g'avime notizie de Andonie uagnone 'mbonde a 'u 18 settemmre 1693, quanne raggiungìe l'età minime pe avè 'a tonsura pe mane d'u Patriarche de Venezie Cardinal Badoaro. Accumenzò allore a studià teologgie jndr'à chiesera de San Geminiano e jndr'à chiesera de San Giuanne in Oleo; jndr'à stu periode viveve cu 'a famigghia soje jndr'à parrocchie de San Martino.
Candate e serenate
'U scenarie jè costituite invariabbilmedne da le teme de l'Arcadia: pasture in prede a turmende de l'amore e da ninfe incostante (le attribbute sonde reversibbele) de le quale core vulnerabbele Cupido face strage.
Renaissance vivaldiane: 'u funne Foà-Giordano
Le musecologe non ge puterene sfruttà rapidamende sta scuperte eccezzionale purcé Alberto Gentili, a 'u quale de deritte de studie e pubblecazione avèrane state espressamende riservate, ere ebbreo e cumme tale avenìe bloccate a cause de le legge razziale d'u fascisme tagliàne. Ha state sulamende apprisse 'a seconda uerra mundiale ca 'u studie e 'a pubblecazione puterene essere purtate a termine.
Reputazione postume
Vivaldi remanìe scanusciute pe le congerte sue pubblecate e lariamende ignorate 'mbonde apprisse 'a renascite de l'inderesse pa museche de Bach, accumenzate grazie a Felix Mendelssohn-Bartholdy. Addiritture pure 'a fatìa soje cchiù famose, Le quattro stagioni, non ge ha state famose jndr'à l'ediziona soje origgenale. A le inizie d'u XX sechele 'u congerte in stile vivaldiane comboste da Fritz Kreisler, 'u quale ha state fatte passà da 'u stesse autore cumme 'na fatìe origgenale d'u Prevete Russe, aiutò a 'u resorgimende de Vivaldi da l'anonimate. Quiste spengìe 'u studiose frangese Marc Pincherle a accumenzà 'na fatìe accademeche sus a l'opere d'u combosetore veneziane.
L'infanzie
Non g'abbandonò maje 'a museche anzi l'abbilità cu 'a quale jidde sunave 'u violine facìe sine ca già jndr'à 'u 1696 l'acchiame cumme violiniste soprannumerarie duranne le dunziune natalizie presse 'a cappelle d'a Basiliche de San Marche; queste ha state 'a prima appariziona soje in pubbleche cumme violiniste. Condemboraneamende faceve parte d'u gruppe Arte de le sunature.
Cataloghe de le opere
Otre elemende de confusione jè l'esistenze de diverse cataloghe de le opere sue, ca 'mbrà lore sonde discordande pe quidde ca riguarde 'a numerazione e 'a cronologgie de le opere, 'mbrà le quale, sulamende de recende 'u Cataloghe Ryom (condraddistinte da 'a sigle RV) pare ca ave raggiunde 'u status de riferimende universale. Non g'è comungue rare acchià angore osce a die pubblecaziune musecale ca fanne referimende a 'na catalogazione diverse.
L'attività jndr'à 'u Spedale d'a Pietà
Pure ca ere uagnone 'a fama soje accumenzave a diffonderse e jndr'à 'u settemmre 1703 avenìe ingaggiate cumme maestre de violine da le autorità d'u Pio Spedale d'a Pietà, addò accumenzò l'attività soje 'u 1° decemmre 1703 cu 'nu stipendie de 60 ducate annuale; aqquà remanìe 'mbonde a 'u 1720.
Reputazione postume
'A museche de Vivaldi, inzieme a quedde de Mozart, Čajkovskij e Corelli, ha state ingluse jndr'à le teorie de Alfred Tomatis sus a l'effette d'a museche sus a 'u combortamende umane e avène ausate jndr'à terapie musecale.
Le anne d'a maturità
Quiste jè pure 'u periode addò jidde screvìe Le quattro stagioni, quattre congerte pe violine ca rappresendane le scene d'a nature in museche; probabbilmende l'idèe de comborre ste congerte l'avenìe quanne stave jndr'à le cambagne atturne a Mantova e furene 'na rivoluzione jndr'à congezione musecale: jndr'à lore Vivaldi rappresende 'u scorrere de le ruscelle, 'u cande de l'acidde, 'u latrate de le cane, 'u ronzie de le zanzare, 'u chiande de le pasture, 'a tembeste, le danzature 'mbriache, le nuttate silenziuse, le feste de cacce (sie da 'u punde de viste d'u cacciatore ca d'a prede), 'u paesagge ghiacciate, le peccinee ca slittane sus a 'u ghiacce e l'asckuà de le fuèche. Ogne congerte jè associate a 'nu sonette scritte da 'u stesse Vivaldi, ca descrive 'a scene raffigurate in museche. Avenerene pubblecate cumme le prime quattre congerte de 'na raccolte de dudece: Il cimento dell'armonia e dell'inventione Opus 8, pubblecate a Amsterdam da Michel-Charles Le Cène jndr'à 'u 1725.
Ha state une de le violoniste cchiù virtuose d'u timbe sue, securamende 'u cchiù ammirate e une de le cchiù granne combositure de museche barocche. Conziderate umanimamende 'u cchiù 'mbortande, influente e origgenale combositore d'a penisole tagliàne de l'epoca soje, Vivaldi condrebbuì significativamende a 'u sviluppe d'u congerte, soprattutte solisteche, genere accumenzate da Gesèppe Torelli e, d'a tecniche d'u violine e de l'orchestrazione. Non ge trascurò inoltre l'opere liriche. Vastissime l'opera combositiva soje ca combrende tra l'otre numerose congerte, sonate e brane de museca sacre.
L'attività jndr'à 'u Spedale d'a Pietà
Jndr'à 'u 1709 apparìe 'na seconda raccolt ede 12 sonate pe violine e basse condinue (Opus 2), ma raggiungìe 'nu successe a levèlle indernazione cu 'a prima colleziona soje de 12 congerte pe une, doje e quattre violine cu arche, L'estro armonico (Opus 3), 'a quale avenìe date a le stambe a Amsterdam jndr'à 'u 1711, grazie a 'a famosa mane de l'editore Estienne Roger, a l'avanguardie cu le tecniche nuève de stambe rispette a le editure veneziane Sala e Bortoli. L'assuta soje avenìe pubblecezzate cu 'n'annunge sus a 'u The Post Man de Londra. Ste congerte avèrene 'nu successe 'a uerre proprie jndr'à totte Europe e avenèrene seguite jndr'à 'u 1714 da La stravaganza (Opus 4), 'na raccolte de congerte pe sole violine e arche.
'U croniste-musecofile Charles de Brosses vè certifiche ammirate: "La musica eccezionale è quella degli Ospedali dove le "putte" cantano come gli angeli e suonano il violino, l'organo, l'oboe, il violoncello, il fagotto; insomma non c'è strumento che le spaventi."
Cataloghe de le opere
'U "corpus" de le combosiziune vivaldiane jè fatte cchiù o mene de 600 'mbrà congerte e sunate, quase 300 de le quale pe une o cchiù viuline, 30 cchiù o mene pe violongelle, 39 pe fagotte, 25 pe flaute, 25 pe oboe etc. 'mbonde a tuccà struminde cumme 'u liute, 'u mandulline e otre struminde raramende ausate in funzione congertisteche, a l'epoche.
Le urteme anne e 'a morte
'A vite de Vivaldi, cumme quedde de 'nu sacche de comboseture d'u timbe sue, spicciò cu none picche difficoltà finanziarie. Le combosiziune sue non g'avenèvane cchiù particolarmende stimate a Venezia; le camgiaminde veloce de le guste musecale 'u mettèrene fore mode e Vivaldi, in risposte a tutte quiste, scacchiò de vennè 'nu conziderevole numere de le manoscritte sue a prezze insignificande pe finanzià 'na migraziona soje a Vienne. Le mutive d'a partenze de Vivaldi da Venezia non ge sonde chiare, ma pare ca ere indenzionate a 'ngondrà Carlo VI, 'u quale già avère apprezzate le combosiziune sue (Vivaldi dedecò La cetra a Carlo jndr'à 'u 1727) e, occupà 'na posizione de combosetore de corte presse 'a Corte 'Mberiale. De cchiù 'a rafforzà 'a decisiona soje de scè a Vienne, e de lassà allore pe sembre l'Itaglie, avere state 'u verificarse de 'nu spiacevole episodie: a 'a vigilie de l'inizie de 'na staggione d'opere a Ferrara, ca jndr'à quidde timbe faceve parte d'u State d'a Chiesera, 'u cardinale de Ferrara recevìe tanda lettere eppure cu 'na certe insistenze da le nemice de Vivaldi, ca decedìe de proibbì pe pubbleche immoralità 'a staggione. Quiste a parte le danne economece avenìe conziderate da Vivaldi 'n'affronde tale ca decedìe de achiudere cu l'Itaglie. Jè assaije probabbele ca Vivaldi scì'e a Vienne pe mettere in scene certe opere sue a 'u al Kärntnertortheater. Comungue, 'nu picche apprisse l'arrive sue a Vienne, jndr'à l'ottommre d'u 1740, Carlo murìe. Ne seguì 'na uerre de proporziune europèe, 'a Uerre de successione austriache ca obblegò 'a figghie, 'a future reggine e 'mberatrice Marije Terese d'Austria, a fuscere in Ungheria. Stu trageche colpe de sfurtune, a parte ca avere fatte achiudere tutte le tiatre viennese 'mbonde a l'anne successive, lassò 'u combosetore senze protezzione reale e fonde de reddite. Sciute a le cozze, 'u piane sue, Vivaldi decedìe, forse purcé assaije malate e troppe povere, de nò turnà a Venezia e de remanè a Vienne. Pe tirà nnande s'acchiò a svennè otre manoscritte sue e infine 'mbrà 'a nuttate d'u 27 e 'u 28 luglie 1741 murìe de infezione intestinale (o forse pe cause de asma bronchiale, forme d'a quale avere sembre sofferte) jndr'à l'appartamende affittate da 'a vedove Marije Agate Wahlerin. 'A case, ca s'acchiave strategicamende vicine a 'u Kärntnertortheater, ere canusciute pure cumme Satlerisch Haus; avenìe scettate 'nderre jndr'à 'u XIX sechele.
L'attività jndr'à 'u Spedale d'a Pietà
Stave 'na gerarchie in funzione de le differende capacità 'mbrà le uagnedde musecande, da le inferiore file de coro, a le cchiù esperte ditte privileggiate de coro, 'mbonde a le maestre de coro ca insegnavane.
'A museche de Vivaldi
In Itaglie, pure ca avere fortemende influenzate e rinnovate 'a museche strumendale de l'epoche, ha state praticamende ignorate da le studiuse coeve e le fatìe tiatrale sue apprisse 'a morta soje onne cadute jndr'à l'obblie cchiù totale, quiste a cause d'a mode de l'epoche addò, jndr'à l'Itaglie d'u Settecinde, se esiggevane sembre auture nuève e museche nuève.
L'attività jndr'à 'u Spedale d'a Pietà
'A direzione musecale d'a Pietà ere affidate da 'u 1701 a Frangische Gasparini, « maestre de coro ». Jidde, museciste de talente e estremamende feconde, dedicò tuttavie 'nu stuèzze 'mbortande de l'attività soje a allestì opere a 'u Tiatre Sand'Angele. De conseguenze, jidde scarecò sus a Vivaldi 'nu numere crescende de combite, permettenne a quist'urteme de devendà, de fatte, 'u prengepàle animatore musecale.
Candate e serenate
Onne state acchiate de Vivaldi:
Le opere sue influenzarene numerose comboseture d'u timbe sue, soprattutte tedesche, 'mbrà le quale Bach, Pisendel e Heinichen.
Renaissance vivaldiane: 'u funne Foà-Giordano
'A Bibblioteche Nazionale Universitarie de Torino tène 'a cchiù 'mbortande collezzione de partiture autografe de Vivaldi. 'A storie de l'accattamende sue jè accussì straordinarie da parè 'nu romanze.
Da le ricerche fatte resultò ca l'indere collezione avère appartenute a 'u conde Giacomo Durazzo, ambasciatore d'Austria a Venezia da 'u 1764 a 'u 1784, e avère state trasmesse pe successione jndr'à l'illustre famigghia genovese.
Biografije
'A vite de Vivaldi jè scarsamende documendate purcé nisciune biografe sìha occupate de recostruì 'a vita soje apprime d'u XX sechele. Assaije lacune e cose none satte-satte falsane angore 'a biografia soje; certe periode d'a vita soje remanene combletamende scurisciute, cumme le sbuènne de viagge supposte o realmende intraprese in Itagle e in Europe. S'ha fatte referimende allore a le rare testimonianze dirette de l'epoche, in particolare chidde de Charles de Brosses, de Carlo Goldoni, de l'architette tedesche Johann Friedrich Armand von Uffenbach ca ingontrarene 'u combositore. Otre notizie biografeche avènene da certe manoscritte e da le documinde de otra nature acchiate jndr'à diverse archivije in Itaglie e a l'estere. Pe dà doje esembie congrete: jè sulamende jndr'à 'u 1938 ca s'ha putute determinà cu esattezze 'a date d'a morta soje, sus a l'atte acchiate a Vienne e jndr'à 'u 1963, quedde d'a nascita soje identificanne l'atte de battezze sue (apprime, l'anne de nascite 1678 ere sulamende 'na stime dedotte da le tappe canusciute d'a carriere ecclesiasteca soje).
Cumme avenìe pe 'nu sacche de comboseture d'u barocche, apprisse 'a morta soje 'u nome sue e 'a museca soje caderene jndr'à l'obblie. Ha state grazie a 'a ricerche de certe musecologe d'u XX sechele, cumme Arnold Schering, Marc Pincherle, Alberto Gentili e Alfredo Casella, ca Vivaldi ha assute 'n'otra vote da 'a dimenticanze.
L'ha state dedicate 'nu cratere sus a Mercurio.
Sonate e concerti
Vivaldi combonìe cchiù o mene 90 sonate le quale presendane sie 'na forme ca 'nu stile conservative, riflettenne accussì l'imbortanze ca avìe in Itaglie stu genere. Le sonate a tre op. 1 e 5 resendene fortemende de l'influsse de le fatìe da camere de Arcangelo Corelli, invece le sonate pe 'nu strumende, scritte soprattutte pu viuline, violongelle e struminde a fiate, presendane 'nu stile miste 'mbrà 'a sonate da chiesera ca da camera. 'Mbrà le sonate sue cchiù 'mbortande se arrecordane le RV 68, RV 70, RV 71 e RV 77, le quale probbabbilmende andiciparene le duette op. 3 de Jean-Marie Leclair.
Amsterdam
Storie
'U XVII sèchele ha state l'etate d'ore de Amsterdam. Le sckife olannese salpavane p'u nord Americhe, l'Indonesie, 'u Brasile e l'Afriche, ccrejànne 'nu 'mbere coloniale. Rembrandt hé vissute jndre 'stu sèchele. 'A cetata s'ète spannùte 'ndorne a le canale. Amsterdam devènde 'u puèrte cchiù 'mbortande d'u munne e 'nu cendre de finanze 'ndernazionale.
Andonie Vivaldi
Vivaldi a 'u cineme
'N'otre film - Vivaldi, un prince à Venise - combletate jndr'à 'u 2005 da 'na co-produzione tagliàne-frangese, sotte 'a direzione de Jean-Louis Guillermou e cu 'a partecipazione cumme inderprete de Stefano Dionisi, jndr'à parte de Andonie Vivaldi e de Michel Serrault, jndr'à 'u ruole d'u vescove de Venezia; queste jè 'a prima pellicole sus 'a vite de Vivaldi.
'A museche de Vivaldi
Vivaldi ha state apprezzate pure jndr'à l'ambiende musecale frangese, jndr'à 'u quale se ponne notà l'organiste Michel Corrette e Pierre Gaviniès. 'A notorietà soje in Frange condinuò pe 'nu certe periode pure apprisse 'a morta soje: se arrecorde infatte ca Jean-Jacques Rousseau jndr'à 'u 1775 facìe 'nu riarrangiamende pe flaute d'a Primavera.
Imbresarie d'opere a 'u Sand'Angele
Jndr'à 'u 1714 devendò sia imbresarie ca direttore de le museche a 'u Tiatre Sand'Angele de Venezie, addò allestì 'a seconda opera soje, l ' Orlando finto pazzo (RV 727). Comungue 'u dramme pare ca non g'avìe 'u successe sperate e pe "sarvà" 'a staggione Vivaldi presendò l ' Orlando de Giuanne Alberto Ristori, già date l'anne precedende, cu otre retocche e aggiunde de propria mane.
Jndr'à 'u stesse periode, 'a Pietà le commissionò diverse fatìe liturgece. Le cchiù 'mbortande averene state doje oratorie: 'u prime Moyses Deus Pharaonis (RV 643), resulte sfortunatamende perdute e 'u seconde, Juditha triumphans (RV 644), comboste jndr'à 'u 1716, jè une de le fatìe sacre cchiù note d'u Prevete Russe. Avenìe commissionate pe celebbrà 'a vittorie d'a Repubbleche de Venezie condre le Turche e 'a reconguiste de l'isola de Corfù. Totte le undece stuèzze, sia maschile ca femminile, avenèrene inderpretate da le uagnedde d'a Pietà e 'nu sacche de arie combrendevane parte pe struminde soliste cumme flaute doce, oboi, clarinette, viole d'amore, mandulline, ca servivane pe mettere in evidenze 'u talente de le uagnedde pure in struminde particolarmende rare e de non facile reperibbeletà pe l'epoche.
Amsterdam
Quidde ca se mange
'A cucine tradizionale se funne sus a 'nu piatte uneche de proporzione granne assaje, soletamènde comboste da carne, fogghie e patane. 'Nu mangiare tradizionalmènde olannse jè l'aringhe crude, ca ad Amsterdam avène servite tagghiate a stuezze cu cepodde tretate e cetrole sutt'acite. 'U passate coloniale de ll'Olanne hé 'nfluite sus a 'u guste de lle crestiáne de Amsterdam: 'mbarticolare sonde assaje apprezzate le piatte de carne d'u Suriname e 'u rijsttafel (rise vianghe cu codorne de fogghie e de carne) de ll'Indonesie. Ad Amsterdam se pòtene ccu acchije le tradizione culinarie de totte 'u munne. 'Mbrà 'a stazione cendrale e Nieuwmarkt se iacchije 'ô Zeedijk cu 'na piccele Chinatown, ce jè chijene chijene de ristorande d'a cchiù deverse provenienze, indonesiane e cenise 'mbarticolare, me se iacchijene pure quidde purtughese e messecane. Le kebab turche e le shoarma arabe sonde da totte le vanne, cumme pure le ristorande ca cucinane pietanze jndr'ô wok sus a 'u mumènde, servite jndr'â lle tradiziunale condenitore de carte cu bacchette ccu conzume 'u paste jndr'â lle vije.
Andonie Vivaldi
L'infanzie
'U 4 abbrile 1699 avìe le ordene minore d'u suddiaconate jndr'à chiesere de San Giuanne in Oleo, e 'u 18 settemmre 1700 'u diaconate. 'U 23 marze 1703 avenìe ordenate sacerdote e avenìe subbete soprannumenate 'u prevete russe pu culore d'a capigliatura soje; condinuò a vivere cu 'a famigghia soje e a fatià strettamende cu l'attane.
Jndr'à 'u 1704 pigghiò 'na dispense da 'a celebrazione d'a messe pe mutive de salute; soffrive infatte de 'na forme de asme da 'a quale avère presendate le sindome sine da 'a nascite.
Renaissance vivaldiane: 'u funne Foà-Giordano
Quanne jndr'à l'autunne 1926, 'u direttore d'u Collegge Salesiane San Carlo de Borghe San Martine (Casale Monferrato), don Federico Emanuel, indraprese certe fatìe de manutenzione avìe l'idèe, pe cogghiere le funne necessarie, de mettere in vendite andiche manoscritte musecale ca tenève 'a bibblioteche d'u Collegge. Cu l'indenzione de canoscere 'u prizze da proporre a le andiquarie, passò le spartite a 'u musecologhe e direttore d'a Bibblioteche Nazionale de Torino, Luigi Torri (1863-1932), ca affidò sta fatìe a Alberto Gentili (1873-1954), professore de storie d'a museche de l'università.
Le volume gruèsse d'a collezione tenèvane quatturdece opere de Andonie Vivaldi, museciste allore picche canusciute a 'u granne pubblehce; stavane pure opere de otre comboseture, in particolare de Alessandro Stradella. Inderessate a none vulè disperdere 'na raccolta accussì eccezzionale, le esperte cercarene 'na soluzione pe farla accattà da 'a Bibblioteche de Torino, ca nò tenève le turnise jndr'à 'u ualanze.
Storie de Tarde
'U Regne de Napule
'U pericole rappresendate da le Turche infatte, non ge spicciò maije: pe sei mise cchiù o mene jndr'à 'u 1594, lore stazionarene indisturbate sus a le Isole Cheradi jndr'à 'u Gurfe de Tarde e, approfittanne d'a debbolezze moendanèe de le spagnule, tendarene cchiù vote de attaccà 'u castelle, ma avenerene apprime respinde e pò definitivamende sconfitte da 'u popole tarandine jndr'à le presse d'u fiume Tara.
Andonie Vivaldi
Museche sacra
Stu repertorie ha state pure suggette a le influenze operisteche de l'epoche. Quiste 'u se pò soprattutte osservà jndr'à le sue muttette pe vosce soliste, descritte da Denis Arnold cumme « congerte pe vosce », presendane stuèzze de pure esibbiziune vocale. Vivaldi combose pure uette muttette d'« introduzione », le quale avèrena servì cumme premesse a le fatìe in scala larie (Gloria, Dixit Dominus, Miserere); stu sottogenere ha state scarsamende ausate da otre comboseture. 'N'otra particolaretà ca condraddistingue 'a museche sacre d'u Prevete Russe jè 'a frequende assegnazione d'a parte melodeche a 'u viuline jndr'à le muvemende corale, lassanne allore 'u core candà in omofonie de sottofunne (pe esembie jndr'à 'u movimende iniziale e finale d'u Credo RV 591).
Amsterdam
Storie
Mendre le uerre de releggione se spannevane pe' ll'Europe, Amsterdam devende 'nu rifugge pe' assaje crestiáne perseguitate o ca tenèvane pavùre de persecuzione pe' vije d'a lòre releggione. Sonde arrevate ebree d'a Spagne e da 'u Purtugalle, mercande da Anversa fuscènne da 'u sacchegge de lle spagnole e le ugonotte d'a Frange.
Storie de Tarde
'U Regne de Napule
Quacche anne apprisse, l'Arcivescove nuève de Tarde Monsignore Gesèppe Capecelatro, accumenzò a accogghiere presse 'a villa soje le numerose reperte archeologgeche sparse p'a cetate, pruvanne accussì a funnà 'u prime musèe. Passate successivamende a le Borbone e 'ngorporate jndr'à 'u Regne de le Doje Sicilie, Tarde aderì jndr'à 'u 1799 a 'a Repubbleche Partenopèe, 'mbonde a 'u retorne d'u Re de Napule Ferdinando IV.
Andonie Vivaldi
Opere
Osce a die de Vivaldi ne arrivane, parziale o comblete, 21 opere, tutte dramme pe museche, le quale da 'u punde de viste drammateche seguone le tipece canone de l'opere seria de l'epoche. 'A museche jè comunguq vitale e ricche de inventive. Pò non g'è rare acchià in certe "pasticce" d'a tarda maturità d'u Prevete Russe arie de otre comboseture condemboranèe, cumme Leonardo Leo, Geminiano Giacomelli, Johann Adolf Hasse e Giuanne Battista Pergolesi. Pe le pasticce allestite da otre comboseture cu arie de Vivaldi, abbesogne conzultà 'a sezione de le Anhang
'A museche de Vivaldi
Praticamende dimendicate durande le staggiune d'u Classicisme e d'u Romandicisme, ingondrò 'u guste de le museciste d'u prime Novecinde. Apprisse 'a rescoperte de l'opera soje jndr'à 'u seconde dopouerre (grazie pure a 'a nascite de ente cumme l'Istitute Tagliàne Andonie Vivaldi, dedite a 'u studie e a 'a diffusione d'a museche vivaldiane) Vivaldi jè osce a die une de le comboseture cchiù amate e ascultate d'u Barocco, pure ca none tutte le museciste d'u XX sechele onne mostrate tuttavie 'u stesse endusiasme: Igor Stravinskij decìe provocatoriamende ca «Vivaldi avessa scritte pe cinghecinde vote 'u stesse congerte».
Renaissance vivaldiane: 'u funne Foà-Giordano
Siccome pure jndr'à stu case 'a Bibblioteche de Torino non ge tenève le turnise pe accattà 'a collezione, Alberto Gentili acchiò 'n'otre mecenate, l'industriale Filippe Giordano ca accettò de accattà 'a raccolte e de farne done a 'a Bibblioteche de Torino pe arrecurdà 'u figghie Renzo, muèrte da picche timbe a l'età de 4 anne. Le doje funne accussì riunite remanerene comungue distinte, sotte 'u nome rispettivamende de Raccolte Mauro Foà e Raccolte Renzo Giordano; le 27 colume de manoscritte vivaldiane (quase tutte autografe) combrendene 80 candate, 42 opere sacre, 20 opere, 307 brane strumendale e l'oratorie Juditha triumphans.
'A museche de Vivaldi
Innovanne da 'u profonne 'a museche de l'epoche, Vivaldi ha date cchiù evidenze a 'a strutture formalee ritmeche d'u congerte, cercanne ripetutamende condraste armonece e invendanne teme e melodie inconsuete. 'U talente sue consisteve jndr'à 'u comborre 'na museche none accademeche, chiare e espressive, tale da putè essere apprezzate da 'u granne pubbleche e none sulamende da 'na minoranze de specialiste.
Storie de Tarde
L'età ellenisteche
Jndr'à 'u 282 n.C, Rome mannò 'na flotte comboste da dece nave pe soccorrere de le javetande de Thurii assediate da le Lucane: pe raggiungere Thurii, le Romane averena passà 'u promondorije Lacinio e, pretenderene de ormeggià jndr'à 'u puèrte de Tarde.
Andonie Vivaldi
Museche sacra
Jndr'à stu mode Vivaldi andicipò le messe sinfoneche d'a generazione de Haydn. Pure le influenze d'u congerte non esitane a manifestarse. Avaste notà 'u Beatus vir RV 598, 'u quale presende 'n'indervalle larie de 420 battute jndr'à forme d'u ritornelle. 'Mbrà le fatìe sacre sue osce a die se arrecordane 'u Gloria RV 589, le Magnificat RV 610 e RV 611, 'u Stabat Mater RV 621 e l'oratorie Juditha triumphans.
Vivaldi a 'u cineme
In ambite cinematografeche, cumme personagge Vivaldi iesse jndr'à 'u film Piccole delitte veneziane d'u 1989 dirette da Étienne Périer, film ingentrate sus a 'n'episodie d'a vite de Carlo Goldoni.
Amsterdam
Storie
Le anne Uèttande accumenzarene jndre 'nu mode 'ngasenate: jndr'ô 1980, mendre 'a Reggine Beatrice avenève 'ngoronate, 'na pruteste s'ète svolse fôre d'a chiesèra. 'U motte de le protestande ère 'Geen woning, geen kroning' (nnijende case, nnijende 'ngoronazione). 'U sinnacate e 'u conziglie comunale pe' spiccià 'stu casine honne avute ddà chiamà l'esercite ccu repigghie 'u condrolle d'a situazione. Duranne le anne ca sonde avenute nnande hé cresciute assaje 'u numere de lle immigrate, specialmènde da 'u Suriname, d'a Turchie e da 'u Marocche. Assaje crestiáne se trasferirene jndr'â lle cetate 'nzeccate, 'mbrà cui Purmerend ed Almere. Quartiere cumme De Pijp e Jordaan, ca èrene d'apprìme javitate da fatijatore, devendarene ambite mete pe' le nuève Yuppie abbiende e pe' le studende.
'Ndroduzione
Amsterdam tène une de le cchiù grannde cendre renascimendale de totte l'Europe. 'Nu munne de costruzione ca resalene ad 'u periode 'mbrà 'u XVI e XVII sèchele, canosciute pure cumme Etata de ll'Ore, sonde ôsce a die conziderate monumènde storeche e sonde acchiate 'ndorne a 'na serie de canale mmienzecircolare. Quiste circunnane 'u viècchije puèrte ca 'nu timbe ère affacciate sus 'ô Zuiderzee, ôsce scucchiáte d'a vanne rumanènde d'u mare apirte e canosciute c'u nome de IJsselmeer o laghe IJssel. 'A cetata jè famuse pe' ospità 'u Rijksmuseum (musèe statale), 'u musèe Van Gogh, 'u Concertgebouw, 'u Rembrandt House Museum, 'a case de Anna Frank, 'u monumènde ad 'a memorie de le omosessuale accise jndr'â lle cambe de sterminie nazziste e 'nu numere granne assaje de biciclette.